CELEX: 32006B0813
Language: hu
Date: 2006-04-27 00:00:00
Title: 2006/813/EK: Az Európai Parlament határozata ( 2006. április 27. ) az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék

6.12.2006   
            
            
               HU
            
            
               Az Európai Unió Hivatalos Lapja
            
            
               L 340/36
            
         AZ EURÓPAI PARLAMENT HATÁROZATA
   (2006. április 27.)
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék
   (2006/813/EK)
   AZ EURÓPAI PARLAMENT,
   
               —
            
            
               tekintettel az Európai Unió 2004-es pénzügyi évre vonatkozó általános költségvetésére (1),
            
         
               —
            
            
               tekintettel az Európai Közösségek 2004. költségvetési évre vonatkozó végleges éves beszámolóira – III. kötet (N6-0027/2005 – C6-0361/2005),
            
         
               —
            
            
               tekintettel a Számvevőszéknek a 2004-es pénzügyi évről szóló éves jelentésére, valamint az ellenőrzés alá vont intézmények vonatkozó válaszaira (2),
            
         
               —
            
            
               tekintettel a Számvevőszéknek az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (3),
            
         
               —
            
            
               tekintettel a Tanács 2006. március 14-i ajánlására (5971/2006 – C6-0092/2006),
            
         
               —
            
            
               tekintettel az EK-Szerződés 272. cikke (10) bekezdésére, valamint 275. és 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4), és különösen annak 50., 86., 145., 146. és 147. cikkére,
            
         
               —
            
            
               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
            
         
               —
            
            
               tekintettel eljárási szabályzata 71. cikkére és annak V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A6-0113/2006),
            
         
               1.
            
            
               mentesítést ad a Számvevőszék főtitkára számára a 2004-es pénzügyi évre szóló költségvetés végrehajtására vonatkozóan;
            
         
               2.
            
            
               megjegyzéseit a csatolt állásfoglalásban foglalja össze;
            
         
               3.
            
            
               utasítja elnökét, hogy továbbítsa ezen határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az Európai Ombudsmannak, az Európai Adatvédelmi Biztosnak, valamint a Luxemburgi Nagyhercegség kormányának, és gondoskodjon az Európai Unió Hivatalos Lapjában való közzétételről (L sorozat).
            
         
      
         
            az elnök
         
         Josep BORRELL FONTELLES
      
      
         
            a főtitkár
         
         Julian PRIESTLEY
      
   
   
      (1)  HL L 53., 2004.2.23.
   
   
      (2)  HL C 301., 2005.11.30., 1. o.
   
   
      (3)  HL C 301., 2005.11.30., 9. o.
   
   
      (4)  HL L 248., 2002.9.16., 1. o.
   
   
      (5)  HL L 356., 1977.12.31., 1. o.
   
    ---documentbreak--- 
   
               6.12.2006   
            
            
               HU
            
            
               Az Európai Unió Hivatalos Lapja
            
            
               L 340/37
            
         AZ EURÓPAI PARLAMENT ÁLLÁSFOGLALÁSA
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, V. szakasz – Számvevőszék
   AZ EURÓPAI PARLAMENT,
   
               —
            
            
               tekintettel az Európai Unió 2004-es pénzügyi évre vonatkozó általános költségvetésére (1),
            
         
               —
            
            
               tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0361/2005),
            
         
               —
            
            
               tekintettel a Számvevőszéknek a 2004-es pénzügyi évről szóló éves jelentésére, valamint az ellenőrzés alá vont intézmények vonatkozó válaszaira (2),
            
         
               —
            
            
               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (3),
            
         
               —
            
            
               tekintettel a Tanács 2006. március 14-i ajánlására (5971/2006 – C6-0092/2006),
            
         
               —
            
            
               tekintettel az EK-Szerződés 272. cikke (10) bekezdésére, valamint 275. és 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4), és különösen annak 50., 86., 145., 146. és 147. cikkére,
            
         
               —
            
            
               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
            
         
               —
            
            
               tekintettel eljárási szabályzata 71. cikkére és annak V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A6-0113/2006),
            
         
               1.
            
            
               megállapítja, hogy 2004-ben az Európai Számvevőszék 96 925 410 EUR összegű költségvetés felett rendelkezett, amelynek felhasználási aránya 81,5 % volt;
            
         
               2.
            
            
               emlékeztet, hogy az Európai Számvevőszék 2004.évi pénzügyi ellenőrzését külső könyvvizsgáló cég, a KPMG végezte (6), az alábbi következtetéseket vonva le:
               „Véleményünk szerint a (…) számviteli adatok és pénzügyi kimutatások a költségvetési rendeletnek, e rendelet végrehajtási rendelkezéseinek, a bevett számviteli alapelveknek és az Európai Számvevőszék belső szabályainak megfelelően hű képet adnak az Európai Számvevőszék eszközeiről és 2004. december 31-i pénzügyi helyzetéről, valamint az ekkor véget ért pénzügyi év gazdasági eredményéről, bevételeiről és kiadásairól.”;
            
         
               3.
            
            
               érdeklődéssel veszi figyelembe a Számvevőszék pénzügyi ellenőrzését végző könyvvizsgáló KPMG által kibocsátott igazolást (7), amely első ízben hívja fel a figyelmet:
               „a pénzügyi kimutatások mellékletének 1. jegyzetében szereplő információra, amely szerint a Bizottság számvitelért felelős tisztviselőjének az Európai Közösségek általános költségvetésére alkalmazandó költségvetési rendelet 133. cikkének megfelelően meghozott 2004. december 28-i határozata révén elfogadott 12. sz. számviteli standard (»Munkavállalói juttatások«) értelmében a Számvevőszék 2004. december 31-én most először képzett céltartalékot az Európai Számvevőszék tagjai részére folyósítandó nyugdíjra, illetve jegyzett be egy 43 689 621 EUR összegű, hosszú lejáratú követelést a tagállamokkal szemben. A céltartalék összegét az Európai Bizottság által elvégeztetett biztosításmatematikai tanulmány alapján határozták meg.”;
            
         
               4.
            
            
               megjegyzi, hogy a Számvevőszék központi épületének a 2001 óta zajló építkezés során kibővített részébe már 2003 októberében, a 2004. júniusra tervezett időpont előtt megtörtént a beköltözés, megjegyzi azt is, hogy a projekt számvitele jelenleg zárul, és a költségvetési hatóság a kellő időben részletes jelentést kap;
            
         
               5.
            
            
               egy, a mérlegen kívüli kötelezettségvállalások között szereplő számvevőszéki kötelezettségvállalásra (további épülettel való bővítés (a K3 projekt) céljára történő telekszerzés) vonatkozó hivatkozásra figyel fel a KPMG könyvvizsgálói jelentésében; megjegyzi, hogy a K3 projekt célja a Bulgária, Románia és még egy ország jövőbeni csatlakozása nyomán felmerülő várható igények kielégítése 26 450 000 EUR becsült költséggel (2003. áprilisi árak mellett) (8); tudomásul veszi a Számvevőszék szándékát, hogy „az ilyen projektekkel járó kockázatokat szélesebb körben megossza, annak érdekében, hogy ezek végső soron ne az európai adófizetőket terheljék ilyen nagy mértékben”; tájékoztatást kér e cél elérésének módjáról, különös tekintettel a költségtúllépéseket illető pénzügyi felelősségre;
            
         
               6.
            
            
               egyetért abban, hogy rendszeres időközönként versenyt kell kiírni egy külső cégnek a Számvevőszék számviteli eljárásainak vizsgálatával történő megbízására, ugyanakkor azonban aggodalmának ad hangot a kisszámú nagy könyvvizsgáló vállalat Luxemburgban és máshol is észlelhető dominanciája miatt; átlátható, igazságos és a Parlament számára követhető kiválasztási eljárást követel a könyvvizsgálás külső társaságnak történő odaítélése tekintetében;
            
         
               7.
            
            
               megjegyzi, hogy a 2004-es legutolsó bővítés és a tagjai számának 25-re emelkedése óta a Számvevőszék négy könyvvizsgálói és egy koordináló csoportra alakította át szerkezetét; megkérdőjelezi, hogy valóban egy 25 tagból és ezek kabinetjeiből álló struktúra az elérhető leghatékonyabb; felszólítja a Számvevőszéket, hogy vizsgálja meg tagjai számának a tagállamok egyharmadára való csökkentésének lehetőségét;
            
         
               8.
            
            
               emlékeztet a Lordok Háza Választott Bizottságának az Európai Unióról szólóan (az Európa jövőjével foglalkozó konventre vonatkozó tárgyalásokkal kapcsolatban) hangoztatott nézeteire, amelyek szerint
               „A Számvevőszék jelenlegi struktúrája, amely a 15 tagállam mindegyikéből egy-egy, a többivel egyenlő státuszban lévő tagot számlál, változásra szorul, és ha a bővítés megtörténik, meg is fog változni. Egy több mint 20, teljes munkaidős ügyvezető tagból álló számvevőszék ormótlan lenne, lassú és nem hatékony. Úgy tűnik, hogy a 'kamara-rendszerre' vonatkozó javaslat, mostanra a Nizzai Szerződésben is megjelenő elképzelés pusztán egy tagokat magába építő mechanizmus, ami nem javítja a hatékonyságot és nem elég radikális ahhoz, hogy meg is oldja ezt a problémát.”;
            
         
               9.
            
            
               emlékeztet, hogy Weber úr, a Számvevőszék elnöke 2005. november 14-i strasbourgi beszédében azt mondta a Költségvetési Ellenőrző Bizottságnak, hogy a Számvevőszék önértékelést hajt végre szervezését és módszereit illetően, amit „egyedülálló felülvizsgálat” fog követni; reméli, hogy a következő bővítés előtt ésszerűbbé lehet tenni a Számvevőszék struktúráját;
            
         
               10.
            
            
               javasolja, hogy a Számvevőszék munkamódszereinek ez a felülvizsgálata terjedjen ki – mint egyik lehetőség – az egyesült királysági Lordok Házának arra a javaslatára, hogy a jelenlegi struktúrát fel kell váltani „egyetlen, erős könyvvizsgáló személyzet által támogatott magasan képzett ügyvezetőre, aki egy részidős, nem ügyvezető szerepben lévő, minden tagállamot képviselő testületnek köteles jelentést tenni”;
            
         
               11.
            
            
               üdvözli a tényt, hogy az éves tevékenységi jelentést a felhatalmazás által engedélyezésre jogosult tisztviselő az aláírt nyilatkozattal együtt továbbította a mentesítő hatósághoz;
            
         
               12.
            
            
               értékeli a belső könyvvizsgálatról szóló éves jelentésnek a mentesítő hatósághoz való eljuttatását, de sajnálja, hogy a 2005. április 12-i állásfoglalása (9) (15) bekezdésében foglalt kérés ellenére, ez az egyoldalas jelentés nem ad világos képet az ellenőrzés jelenlegi körülményeiről;
            
         
               13.
            
            
               emlékeztet arra, hogy – a Számvevőszék tagjainak rendelkezésére álló hivatali gépjárműveket illetően – 2005. október 27-i állásfoglalásában (10) felszólította a Számvevőszéket annak 2004. június 15-i adminisztratív határozata módosítására 2005. november 1-ig, úgy, hogy az kizárja a hivatali gépjárművek magáncélra történő használatát;
            
         
               14.
            
            
               felkéri a Számvevőszéket, hogy vegye fontolóra a tagok pénzügyi érdekeikről szóló nyilatkozatainak a Számvevőszék honlapján való közlését, ezáltal hozzájárulva az EU-intézmények nagyobb átláthatóságához; úgy véli, hogy az átláthatóságot növelné az, ha a Tanács a Számvevőszék tagjainak járandóságairól szóló 2290/77/EGK, Euratom, ESZAK rendelete (11) nagyobb nyilvánosságot kapna, lehetőség szerint a Számvevőszék honlapján való közzététel útján;
            
         
               15.
            
            
               emlékeztet, hogy egy OLAF-vizsgálat nyomán jó ideje folyamatban van a Luxemburgi Nagyhercegség bíróságai előtt a Számvevőszék egyik volt tagja ellen indított bírósági eljárás; sajnálattal veszi tudomásul, hogy meglehetősen gyakran az OLAF által a tagállamok hatóságaihoz továbbított záró jelentések minden további intézkedés nélkül lefűzésre kerülnek; úgy véli, hogy az igazságszolgáltatás késleltetése nem elfogadható válasz egy esetleg kínos ügyre; figyelemmel kíséri a luxemburgi igazságügyi szervek tárgyalásait az OLAF-nak a volt számvevőszéki tagok tevékenységeit feltáró vizsgálata során felmerült fent említett ügyben.
            
         
      (1)  HL L 53., 2004.2.23.
   
   
      (2)  HL C 301., 2005.11.30., 1. o.
   
   
      (3)  HL C 301., 2005.11.30., 9. o.
   
   
      (4)  HL L 248., 2002.9.16., 1. o.
   
   
      (5)  HL L 356., 1977.12.31., 1. o.
   
   
      (6)  A külső ellenőr jelentése a Számvevőszéknek a 2004-es pénzügyi évre vonatkozó beszámolójáról (HL C 299., 2005.11.29., 1. o.).
   
      (7)  A külső ellenőr jelentése a Számvevőszéknek a 2004-es pénzügyi évre vonatkozó beszámolójáról (HL C 299., 2005.11.29., 1. o.).
   
      (8)  Forrás: A Számvevőszék épületpolitikája, áttekintés és jelenlegi állapot, 2003. szeptember.
   
      (9)  HL L 196., 2005.7.27., 47. o.
   
   
      (10)  Elfogadott szövegek, P6_TA(2005)0410.
   
      (11)  HL L 268., 1977.10.20., 1. o. A legutóbb az 1293/2004/EK, Euratom rendelettel (HL L 243., 2004.7.15., 26. o.) módosított rendelet.